
SUNKUS LAIKAI. 


Iš viso pasaulio plaukia žinios apie augantį 
ūkio krizį. Beveik visur, išskyrus Prancūziją, Ceko- 
slovakiją ir N. Lietuvą, 'didėja nedarbas, auga be- 
darbių skaičius, pigūs javai ir visi kiti žemės ūkio 
gaminiai. Anglijoj bedarbių skaičius jau siekia 2 mi- 
lijonų, Lenkijoj ir kitose Europos didesnėse valsty- 
bėse po keletą šimtų tūkstančių. Ne geriau yra ir 
Amerikoj, kaip šiaurinėje, taip pietinėje, ypač gi 
Argentinoje ir Brazilijoje. Didžiausių turtų ir pažan- 
giausios gamybos valstybė — Amerikos Jungt. Val- 
stybės taip pat gyvena sunkius laikus, kokių nepa- 
meną ir seniausieji žmonės, bedarbių ten esą jau 
6 milijonai, ūkininkai gi kenčią ne tik del pigių javų, 
bet ir del didelių šiųmetinių ten karščių ir sausrų, 
kai kuriose Amerikos Jungtinių Valstybiu srityse žuvę 
visi javai, šimtai tūkstančių ūkininkų pasilikę visai 
be duonos, nes visą vasarą ligi šiam laikui visai 
nebuvę lietaus. 

Amerikoj sausa, mūsų gi krašte per daug šla- 
pia, vasarojus daugely vietų apipuvo, bulvės pūva, 
nebus ne tik pardavimui, bet sau ir gyvuliams mai- 
tinti. Keletas jau metų, kai mūsų krašto sodiečiai 
pusbadžiai gyvena, kai kur pereitais metais teko ir 
bado pakęsti, šiemet vėl neatrodo geriau; vargams 
galo nesimato, ypač kad mokesčiai perdideli ir val- 
džia nemano jų mažinti, nemano ir žemės reformos 
daryti. 

Kokios yra tokios visuotinos ūkio suirutės prie- 
žastys ir kada gi susilauksime geresnių laikų? Radi- 
kališkų didelių perversmų ir atamainų šalininkai 
įrodinėja, kad tai esą jau atgyvenęs savo amžių kapita- 
listinis ūkis, jis turįs žlugti, kilsią karai ir didelės re- 
voliucijos, po jų visur imsią ūkį tvarkyti komunistai, 
kurie, kaip tai jau daro Rusijoj, panaikinsią privatinę 
nuosavybę miestuose ir sodžiuje, sukursią valstybinį 
komunizmą, išnyksiąs nedarbas, išnaudojimas, tur- 


tuoliai. Kapitalistinis ūkis, žinoma, turi daug neigia- 
mų savybių ir jis su laiku, kada visur pakils darbo 
žmonių apsišvietimas ir susipratimas, turės būt pa- 
keistas teisingesniu visuomenės ūkio tvarkymu, bet 
atsižvelgiant į visą žmonijos praeitį ir dabartį ne- 
tenka laukti didelių. perversmų ir atamainų mūsų 
laikais. Sovietų Rusijoj, nors jau 12 metų, kai vyk- 
doma gyvenime nauja ūkio tvarka, darbo žmonių 
gerovė bendrai imant nepagerėjo. 12 metų žinoma, 
dar trumpas laikas, bet visai maža yra vilties, kad 
ir dar po keliolikos ar net šimto metų rusų komu- 
nistų tvarkomas ūkis suteiktų darbo žmonėms bent 
tokią gerovę, kokią turi darbininkai kapitalistinėje 
Amerikoj. 

Mūsų laikų ūkio suirutė yra didžiojo karo pa- 
sekmė, ūkių suiručių ne maža buvo ir praeity, jos 
įvykdavo beveik kas dešimts metų, įvykdavo del 
karų arba vien tiktai delto, kad sugesdavo lygsva- 
ra tarp gamybos ir suvartojimo. Po didžiojo karo ta 
lygsvara labai sugedo ypač, kad Sovietų Rusija at- 
sirubežiavo nuo viso pasaulio savo skirtingu ūkio 
vedimu ir mažu suvartojimu Europos ir Amerikos 
pramonės gaminių. Kaip visos buvusios, taip ir ši 
pati gal didžiausioji suirutė turės praeiti, ekonomi- 
nis gyvenimas turės įgyti lygsvaros, prisitaikinti prie 
naujų pokarinių sąlygų. Lygiagrečiai su ekonominiu 
gyvenimo gerėjimu turės eiti ir politinės atamainos, 
kylantis darbo žmonių apsišvietimas privers juos 
smarkiau organizuotis ir įgyti daugiau teisių visuo- 
menės ūkio tvarkyme. 

Mūsų krašto darbo žmonių gerovė taip pat 
daugiausiai nuo mūsų pačių pareina. Turime švie- 
stis ir organizuotis. Juo daugiau mes. patys parody- 
sime sugebėjimo tvarkyti savo gyvenimą, tuo dau- 
giau mokėsime išreikalauti pagalbos ir paramos iš 
tu, kam mokame mokesčius, susilauksime daugiau 
paramos ir iš mūsų laisvųjų brolių, kurie gyvena 
daug geresnėse sąlygose. 


Lietuvių abiturientų domei! 

Uždarius lietuvių mokytojų seminariją mūsų liaudies mokytojų skaičius netik nu- 
stojo 2ugęs, bet dargi kas kart mažėja, atleidžiant nuo darbo nekvalifikuotus. Tuo 
tarpu naujų lietuviškų mokyklų šiam kraštui dar labai daug reikia ir galima būtų jų 
dar steigti, jei turėtume kvalifikuotų I. mokytojų. 

Atminkime, kad kiekvieno Vilniaus lietuvio pareiga yra stoti tan darban, kur jis 
daugiausiai reikalingas. Šiandien labiausiai piktžolėmis apžėlusi yra mūsų liaudies 
švietimo dirva ir ten turi būti nukreiptos visos mūsų jėgos! ; r i 

Vilniaus Kuratorija įsteigė 1-rių metų pedagoginius kursus, kuriuos baigę, gimna- 
zijų abiturientai, gauna pilną liaudies mokytojo diplomą. Kaip mums teko patirti, pra- 
šymai tuosna kursuosna esą dar priimami V. Kuratorijoje (Wolana 10, pok. 4), kur 
taippat galima plačiau pasiinformuoti. Kursų adresas: D. Pohulanka 23-7. Mokslas ten 

Kaip skirstomasi viensėdžiais. 


Norėdamas išsiskirstyti į viensėdžius, sodžius 
turi paduoti prašymą apskričio žemės valdybai 
(„Urząd ziemski”). Prašymą pasirašę ūkininkai turi 
būti nemažiau !/10 visos sodžiaus žemės savininkai. 
Apskr. žemės valdyba vietoje patikrina sodžiaus pa- 
dėtį ir atsiunčia matininką. Tas, atvykęs sodžiun, su- 
šaukia visų ūkininkų susirinkimą, kuriame patys so- 
diečiai iš savo tarpo išsirenka septynius asmenis 
skirstymosi tarybon („rada scaleniowa“). Reikia žiū- 
rėti, kad tarybon patektų teisingiausi ūkininkai, kiek 
galima iš neturtingųjų ir, žinoma, moką rašyti. Nes 
su šia taryba matininkas veda visus reikalus ir tik 
tarybai negalint išrišti kokio nors klausimo, jinai tu- 
ri teisės reikalauti visuotino ūkininkų susirinkimo, 
kuris galutinai sprendžia visus reikalus. Taipat tary- 
ba turi pasirūpinti atatinkamus asmenis pravesti 
į apkainavimo komisiją (neprošal, kad į tą komisi- 
ją galėtų įeiti L. Ūkio Draugijos nariai-—specialistai)' 

Apkainavus ir sugrupavus visą žemę katego- 
rijomis (kategorijas ir kainas nustato visuotinasis 
ūkininkų susirinkimas), ir matininkui paskelbus, kiek 
kurio ūkininko dabar turima žemė kainoja, kiekvie- 
nas sau renkasi vietą viensėdžiui. Išrinktą sklypą 
matininkas paženklina tam tikru ženklu (vad. „ko- 
piec”) ir kuomet jau visi išsirenka, visuotiname 
susirinkime jis klausia kiekvieno, ar priima pažymė- 
tą sklypą. Tą pati po dviejų savaičių daro žemės 
valdybos komisaras, ar jo pagelbininkas. Tiems for- 
malumams pasibaigus visuotinas susirinkimas nusta- 
to perėjimo (trobėsių pernešimo) laiką ir paskiria 
vietas sėjimui.. Taipat sutvarko miškų ir sodinių me- 
džių nuėmimą. 

Del nemažų išlaidų ir didelio mūsų krašto ne- 
turto sunku apsieiti be paskolos. Norint ji gauti, reikia 
išpildyti žemės valdybos duodami blankai ir valsčiu- 
je kiekvienas privalo gauti ' pilietybės paliudymą. 
Kad lengviau būtų paskolą gauti ir kad nereiktų 
kiekvienam atskirai tąsytis po įstaigas, ūkininkai pri- 
valo kreiptis į žemės valdybą, prašydami sujungti 
juos į grupes. Tokios grupės vardu į valsčių ateina 
t. v. „Skrypt dlužny“ (skolinimo lapas — savo rū- 
šies vekselis), kūrį visi grupės nariai pasirašo, 0 už 
poros savaičių atsiunčiama ir pinigai. Sitas paskolas 
duoda Žemės Ūkio Bankas („Bank Ziemski") trobė- 
sių pernešimui. Sąlygos labai nesunkios: 5°/o me- 
tams, paskola grąžinama dalimis, prie kiekvienos 
dalies priskaitoma užaugę nuošimčiai. Dvejis metus 
betgi nuo pasiskolinimo dienos mokėti nereikia. 

Vyriausiajai žemės valdybai suskirstymą už- 
tvirtinus po metų pradedama mokėti matininkui už 
matavimą, "bet tik tos žemės, kurią ūkininkas iki 
šiol turėjo, o ne kurią naujai gavo. 

Tai maždaug svarbesni nurodymai. Manau, ne- 
prošalį čia bus perspėjus, kad besiskirstą ūkininkai 
su atvykusiais matininkais elgtųsi bešaliai. Nerei- 
kia jiems pataikauti, bet ir priešintis neverta. O jei 
kartais atsiranda koks pataikūnas ir laižosi apie ma- 
tininką, norėdamas tuo būdu geresnį sklypą išsikau- 
linti, reikia pranešti apie tai žemės valdybai. Tik, 
žinoma, tuomet, jeigu dauguma ūkininkų patėmyja, 
kad matininkas lenkiasi laižomas. Bet jei kas vienas, 
tuo ar kitų nepatenkintas, rašo skundus, tai tuo bū- 
du nieko nepeš, o tik bendram reikalui pakenks, 
nes skirstymąsi suvėlins. 


N 
Matininkui sodžius turi duoti nemokamą, butą 
su šviesa, kūru ir patarnavimu. 4 
Yra lenkiškai išleista tamtikra knyga („Ustawą 
Scaleniowa"), kuri daug nurodymų duoda. Bet jinai 
gan brangi (5 zł.) ir perplati. Gerai būtų, kad kas 
ją sutrumpinęs išverstų lietuviškai ir paleistų apy- 
varton. Ūkio Draugijai tuo reiktų susirūpinti, „nes 
dabar skirstymasis viensėdžiais labai opus. Jei kas 
nors skirstymosi reikalais turėtų kokių klausimų, te- 
rašo „Vilniaus Žodžio“ redakcijai, o sekančiam nu- 
mery (už 2 savaičių) gaus atsakymą. 
Sodžiaus žvalgas. 
1930 m. rugpiūčio m. > 


iš literatūros naujienų. 


Cvirkos ir Kapnio — dvieju naujų beletri- 
stų— išėjo po tomą apysakų. Lietuviškai tepaskai- 
tančiam įdomus bus ir Kapnys, nors jo raštuose 
nėra nieko originališko. Jo apysakos betgi nėr 
menkesnės už lenkiškus vadinamus „regionalinius" 
veikalus. Cvirkos nepaleis iš rankų nė Čechovo, Mo- 
pasano ar Žeromskio išlepintas škaitytojas, nes ras 
čia lietuviškai pasakyta, ką ligšiol skaitėme tik pa- 
girtų svečiašalių rašytojų veikaluose. Cvirkos kiek- 
viena apysaka savotiškai ispūdinga.  Menkesnis ra- 
šytojas iš tieko siužetų būt 2—3 tomus priskaldęs 
ir įspūdingumą būt praradęs. Jeigu Cvirka būt paieš- 
kojęs kitokių drovesnių žodžių liesdamas lytiškus 
dalykus, jo apysakų lietuviškumas būt dar labiau 
išryškęs. Nes drovumas (kalbos, elgsenos) buvo ir 
turėtų palikt vyriausiąja lietuvių savybe. 

Laisvas paukštis—Wolny ptak—tokio turi- 
nio lūkesio apysaka iš Lietuvos gyvenimo nesenai 
išėjo Varšuvoj. Autorė moteris apysaką skiria „Lie- 
tuvos dvarų ir dvarelių gyventojams kantriai tebe- 
laukiantiems, darbą be garsmo dirbantiems, tikybą, 
žemę, tradicijas ir lenku kalbą ginantiems—visiems, 
kurie laukė, bet nesulaukė įvykimo (spel!nienia)" t. y. 
visos Lietuvos okupacijos. 

Lopalewskio novelė „Miejsce Postoju“ 
pasakoja apie tėvą iš Varšuvos vykstantį į Varėną 
parsivežt žuvusio 1920 m. sūnaus kūno. Atkasęs gra- 
bą, tėvas vežasi į vienininką vežimėlį įsidėjęs; pa- 
keliui tėvas nusikrato vežėju, atiduodamas jam vi- 
sus savo pinigus už arklį ir ratus; tėvas veža sū- 
naus kūną didžios upės skardžiu. Iš apsiausto pada- 
ro maišišką įvalkalą, akmenų prigrūstą ir pats jsi: 
lindęs į tą maišą atsigula šalip grabo, atvarslais ap- 
vyturęs grabą, maišą su prikaišytais akmenimis ir 
save prie vežimo gardžių pririšęs, niosterėja arklį ir 
nušlyja į Nemuno verpetus... 


Bandymo laukelių svarba. 


Labai žmogui gera, kai iš ko nors išgirsta tikrą 
patarimą, bet dar geriau, kada pats ką nors nauja 
sužino ir išbando. Tą patį galima pasakyti ir apie 
dirvos tręšimą mineralinėmis trąšomis. Prityręs ūki- 
ninkas ar agronomas gali duoti nurodymų, kaip ir 
kuriomis trąšomis reikia tręšti javai bei pievos. Ta- 
čiau šitie nurodymai ar patarimai nevisada bus tiks- 
lūs: jeigu tik patarėjas nepažįsta gerai dirvos koky- 
bės, jis negalės, ar tai laišku užklaustas, ar pažiūrė- 

jes „iš akies”, spręsti, ko kalbamai dirvai reikia. 
Nes trąšos veikia tik prie tam tikrų sąlygų, o jų yra 
labai daug, pv. normaliai nusausinta, neapleista 
piktžolėmis žemė, tinkamos sėklos parinkimas ir t. t. 
Iš to, kas pasakyta, išvada štai kokia: pirm negu 
tręšti, reikia pažinti dirvos stovis, atspėti, kokio maisto 
jai reikia. 

Sitą klausimą dažniausiai mūsų ūkininkai išriša 
labai paprastai: pasiskaitė kur laikrašty arba pama- 
tė kaimyną nusipirkus maišelį azotniako ar kitos 
trąšos, brūkšt ir jis tą pat daro. O žemei kaip tik 
ne tos trąšos reikėjo, ji ir neduoda geresnio derliaus. 
Ūkininkas tuo tarpu“ turi nuostolio, nes saujelę 
zlotų išmetė, kaip laukan, pirkdamas nereikalingų 
trąšų. Ir keikia vėliau netik laikraščius, patarėjus ir 
agronomus, bet ir pačiomis trąšomis nustoja tikėti. 
Tuo tarpu nualinta žemė, kaip tas ligonis. Jai reikia 
duoti tokio vaisto, kokis jos organizmui tikrai reika- 
lingas. Ir kaip nevienas daktaras neišklausinėjęs, 
neišbarškinęs ligonio, neprirašys jam vaistų, — taip 
ir ūkininkas, neišbandęs savo dirvos, neprivalo jos 
tręšti. O dirvai bandyti kol kas yra vienintelis bū- 
das: bandymo laukeliai. 

Vakarų Europoje bandymo laukelių svarba jau 
senai suprasta, ten ir valstybė ir visuomenė ir patys 
ūkininkai tuo reikalu labai rūpinasi. Vokietijoje pv. 


instruktoriai specialistai važinėja iš ūkio į ūkį ir vi-, 


sur bandymo laukelius organizuoja. Pas mus bandy- 
mo laukeliai dar Iopšy. Bet ūkininkai kas kart la- 
biau ima suprasti jų reikšmę ir reikalingumą. Daugely 
vietų sodžiai ar tai savo iniciatyva, ar ypač ūkio ra- 
teliai, Liet. Uk. Draugijos instruktorių padedami, pas- 
kutiniais metais bandymo laukelių buvo gerokai pri- 
sisteigę ir matė, kokios „naudos gali atnešti tikslus ir 
tvarkingas žemės tręšimas min. trąšomis. 

Darant bandymus, pirmiausia tenka išspręsti 
klausimas, kuris augalas pradėti bandyti. Jei norima 
sužinoti apie visas tris augalų maisto rūšis (azotą, 
fosforą, kalijų) — geriausiai pasirinkti rugiai ar kvie- 
čiai. Renkant bandymų laukeliams žemę, reikia imti 
tokia, kokios ūkyje yra daugiausia. Vieta bandymams 
turi būti visai atvira. Pas trobas jų daryti nepatarti- 
na del žvirblių ir vištų pavojaus. Be to, čia daug 
gali pakenkti medžių ir trobų pavėsis, todel pato- 
giausiai bandymo laukeliai daryti laukuose, toli nuo 
medžių ir trobėsiu. 

Bandymų tikslas yra patirti: 1) kurių trąšų dir- 
vai reikia, 2) kiek pūdų grūdų ir kiek šiaudų duos 
įbertas dirvon trąšų pūdas. Tuo tikslu, reikia pada- 
ryti įvairių bandymų laukelių: 1) be jokios trąšos; 
2) vien su azoto trąša; 3) vien su fosforo rūkšties 
4) kalio; 5) azoto ir fosforo rūkšties; 6) azoto ir ka- 
lio; 7) fosforo ir kalio; 8) azoto, fosforo ir kalio trą- 
šomis. Kad išvengti žemės įvairumo įtakos, visi lau- 
keliai pakartojama 3—4 kartus. 

Laukeliai turi būti vienodo didžio, keturkampiai 
ir kiek galima ilgesni ir siauri. Laukelių didis gali 
būti įvairus. Tačiau, juo jie bus didesni, juo tikresni 
rezultatai. Mažesnių kaip 50 ketv. metrų paprastai 
nedaroma. Viršminėtiems javams, 100 ketv. metrų 
duodama šitokia trąšų porcija: 2 ką. saletros, 3 kg. 
zuperio ir 2 ką. kalio druskos. Bet galima vietoj 
2 ką. saletros, duoti rudenį, 2 savaitėm prieš sėjimą, 
0,75 ką. azotniako, o pavasarį duoti tik 1 kg. sal- 
etros. 

Ta pati trąšos porcija duodama ir tiems lauke- 
liams, kurie gauna tik vienos trąšos ir tiems, kurie 


gauna dviejų ir tiems laukeliams, kurie gauna visų 
trijų trąšų. Darbas bandymo laukely labai paprastas. 
Reikia stengtis visus laukelius vienodai dirbti, t. y. 
vieną dieną arti, drapakuoti, apakėti ir t. t. Kada 
žemė paruošta, bandymo laukas išskirstoma į reikia- 
mą skaičių laukelių ir sukalama kampuose kuoleliai. 
Zuperis ir kalio druska barstoma rudenį, prieš sėjant 
grūdus, gi saletra barstoma pavasarį, 

Pats sunkiausias darbas ateina rudenį, kada 
javai tenka imti nuo laukų ir kulti. Laukeliu javai 
reik nupiauti visai skyrium, nenuskriaudus gretimų 
laukelių. Suimti į pėdus javai sustatoma į rikes, 
iškūlus, pasveriama kiekvieno laukelio grūdai ir šiau- 
dai. Tai padarius lengva apskaičiuoti, kiek kuri trą- 
ša davė naudos. Tam darbui atlikti padeda Lietuvių 
Ūkio Draugija Vilniuje, (Didžioji 12), kuri ūkininkų 
ir ūk. ratelių prašoma, netik duoda plačių nurodymų, 
kaip b. laukeliai organizuoti, bet netgi siunčia vieton 
savo instruktorių. 

Vėjas. 


Klausimai ir atsakymai. 


Ar galima išeit į kunigus be Ienkina- 
mos Vilniaus seminarijos? 


Ats. Ryme yra 40 kunigams seminarijų, kurių 
tikslas nutautint ir romanizuot (surymint) būsimus 
įvairių tautų kunigus, padaryt juos Rymui klusnius 
kareivius. Į tas seminarijas negalima pastot be Lie- 
tuvos ar Lenkijos vyskupų žinios. Vadinas, vilniškiai 


„lietuviai turi stoti į lenkinamą Vilniaus seminariją. 


Unitu vyskupas Bučys turi savo seminariją, bet sto- 
jant reik mokėt kurią slavių kalbą. 


Kodėl nepriklausomose, po karo atsira- 
dusiose valstybėse, nėra lengviau gyvent? 


Ats. „Kiekviena Europos valstybė po 7—8 metų 
karo yra sugriuvus, nes kiekviena daugiau padarė, 
neg jos paprastos jėgos leidžia. Dažnai klausiama, 
kur dingsta šitie tūkstančiai per karą išaikvoti? Jie 
suėjo į skrynias 2—3 tūkstančių asmenų, pasinau- 
dojusių visuomenės nelaime“, šitaip rašė 1783 m. 
Francijos laisvamanis Voltėras. Pasaulio skolingumas 
1713 m. buvo 1!/> miliardo dolerių, 1914 m. — 44, 
o 1920 m. — 250 miliardu dol. Pergalėjusi Vokie- 
čius Francija 1930 m. turėjo skolų 427 miliardus, už 
ką mokės 21 miliardą procentų, vadinas, beveik vi- 
sos valstybės pajamos turėtų eit skolų procentams 
apmokėt sako finansų ministeris Seron. „Kurią die- 
ną, rasit, bus Aukščiausis Teismas man teist, sakė 
dabartinis Francijos pirmasis ministeris Tardje, nes 
Francija niekados nesupras, kad mes, Vokiečius per- 
galėję, įstūmėm Franciją į bankrotą! (Mat, Tardje 
yra taikos sutarčių autorius ir Francijos finansų tvar- 
kytojas). Jei šitaip skundžias seniausios valstybės, 
turtingiausios tautos galva, tai kaip benorėt, kad 
naujose, neprasigyvEnusiose ir neturtingose valsty- 
bėse būtų lengva gyvent?... Be skolų savitarpio do- 
vanojimo, be militarizmo (ginklavimosi) panaikini- 
mo— jokios reformos nepalengvins žmonių būvio. 


Mala 

POLITIKOS APŽVALGA. 


N. Lietuva. Vidaus politikoj didesnių atamai- 
nų neįvyko. Po pasikesinimo nužudyti pulk. P. Ru- 
steiką dar labiau pablogėjo visuomenės nusistaty- 
mas prieš buvusi ministerių pirmininką Voldemarą, 
nes žmogžudžiais pasirodė esą jo artimiausieji ben- 
dradarbiai ir šalininkai. Studentas Vaitkevičius, ilgą 
laiką gyvenęs pas Voldemarą, buvęs jo ištikimas sau- 
gotojas ir draugas. Valdžios laikraštis „Lietuvos 
Aidas" del to pasikesinimo daugiausiai kaltina Vol- 
demarą, kviečia visą visuomenę tą valdžios troški- 
mu sergantį asmenį moraliai pasmerkti. 

Klaipėdos krašte paaštrėjo lietuvių kova su vo- 
kiečiais. Krašto direktoriją sudaryti Klaipėdos gu- 
bernatorius pavedė lietuviui, Reizgiui. Klaipėdos 
krašto seimelis pareiškė naujai ' direktorijai nepasi- 
tikėjimo, gubernatorius seimelį paleido -ir paskyrė 
naujus rinkimus. Sunku dar laukti, kad į naują sei- 
melį patektų lietuvių dauguma, nors Klaipėdos kraš- 
ta 80 nuošimčių lietuvių gyvenamas. Kelių šimtų 
metų vokiečių valdymas, nors nenutautino lietuvių, 
tačiau sugebėjo jiems tiek įkvėpti vokiečių dvasios, 
kad atvadavus kraštą daugelis lietuvių, tebekalban- 
čių lietuviškai, rinkimuose balsuoja už vokiečių są- 
rašus. Nežiūrint tikybos skirtingumo (Klaipėdos 
krašto lietuviai liuteriai), vis tik jau daug lietuvių 
pradeda suprasti, kad jiems reikia eiti išvien su Di- 
džiosios Lietuvos lietuviais, o ne vokiečiais. Dar ke- 
liolikos metų tereikia ir Klaipėdos krašto seimely 
be abejo, bus lietuvių dauguma. 

Laikraščiai skelbia, būk Lenkijos valdžiai pasiū- 
lius N. Lietuvos vyriausybė sutikusi vesti su lenkais 
tiesiogines derybas kai kuriais ekonominiais ir susi- 
siekimo klausimais, ypač palinijo judėjimo klausimu. 

Lenkija. Įvyko atamainos vyriausybėje, jos 
priešaky atsistojo pats maršol. Pilsudskis, kuris ir 
lig šiolei jau 4 su puse metų iš tikrųjų valdo Len- 
kiją. Tapęs premieru marš, Pilsudskis jam įprastu 
stiliumi padarė pareiškimą spaudoj, kuriame smar- 
kiai išbarė seimo narius, pasisakė, kad jo svarbiau- 
sias uždavinys būsiąs pakeisti valstybės konstituciją. 
Po tokio marš. Pilsudskio pareiškimo daugelis lau- 
kė, kad jis paleisiąs seimą, tuo tarpu rinkimų neda- 
rysiąs ir paskelbsiąs dekreto keliu naują konstitu- 
ciją. Tačiau konstitucijos laužyti p. Pilsudskis neiš- 
drįso. Seimą prezidentas, kaip tai įstatymai leidžia 
jam daryti, paleido, naujus rinkimus paskyrė įstaty- 
mais numatytu laiku, nepakeitė dargi rinkimų tvar- 
kos. Visi suaugę valstybės gyventojai, demokratinės 
tvarkos laikantis, galės dalyvauti rinkimuose ir per 
juos pareikšti savo valią. Vyriausybė, žinoma, dės 
visas pastangas, kad valdžią remiančios partijos lai- 
mėtų rinkimus, rūpinsis kiek galėdama ardyti val- 
džiai priešingas partijas ir kliudyti joms pravesti 
daugiau atstovų, bet visa tai vargiai duos vyriausy- 
bei palankią daugumą seime. Kokio nustatymo rin- 
kimams turime mes lietuviai laikytis, apie tai para- 
šysime kitame numeryje. 

Varšuvoj pereito mėnesio pabaigoje įvyko Len- 
kijos, Latvijos, Estijos, Rumunijos, Jugoslavijos, Bul- 
garijos, Vengrijos ir Čekoslovakijos valstybių atsto- 
vų agrarinė (žemės ūkio reikalais) konferencija. 
Priimta keletas rezoliucijų, kuriose nurodytos prie- 
monės, kaip pagerinti sunki dvarininkų ir ūkininkų 
padėtis, padidinti pasikeitimas žemės ūkio gaminiais, 
sumažinti muitai, pakelti kainos. 


“paskelbti. 


Vokietija.  Vokietijoj taip pat paleistas par- 
lamentas ir neužilgo įvyks nauji rinkimai.  Dešinio- 
sios buržuazinės partijos jungiasi, daro vadinamus 
blokus, kad nugalėti socialistus, už kuriuos Vokie- 
tijoj lig šiolei balsuodavo 10 milijonų gyventojų. 
Rinkimams smarkiai ruošiasi ir komunistai, kurie 
Vokietijoj yra labai mažai varžomi; jie, kaip ir anks- 
čiau gali surinkti apie 3 milijonus balsų. Jei rinki- 
mus laimėtų demokratai ir socialistai, dešinieji pasi- 
ryžę yra vykdyti savo diktatūrą, parlamentą visai 
pašalinti, bet kai reikės tuos sumanymus vykdyti, 
vargiai jie išdrįs tai daryti, nes demokratija Vokie- 
tijoj yra stipri, turi tvirtus pagrindus. 

Daug triukšmo visoj Europos spaudoj, ypač gi 
lenkų ir prancūzų, sukėlė vokiečių ministerio Trevi- 
ranus'o kalbos, kuriose jis pareiškė, kad vokiečiai 
nenorį pripažinti Vokietijos rubežių su Lenkija, ypač 
gi vadinamo koridoriaus, jungiančio Lenkiją su Bal- 
tijos jūra. Visi lenkų politikai be pažiūrų skirtumo 
tomis kalbomis labai pasipiktino, darė mitingus ir 
demonstracijas prieš vokiečius. Kova tarp lenkų ir 
vokiečių paaštrėjo ir bijoma, kad ta kova ateity ne- 
privestų prie karo. 

Pietų Amerika. Peru ir Argentinos respu- 
blikose vyksta revoliucijos; dėliai sunkios ekonomi- 
nės padėties ir diktatoriškų valdovų užsimojimų liau- 
dis sukilo prieš valdžią. Peru respublikoj nuvertė 
prezidentą, pastatė naują valdžią, Argentinoj tuo 
tarpu revoliucinį judėjimą valdžiai pavyko numal- 
šinti. 

Tautų Sąjunga. Tautų Sąjungos visumos 
posėdžiai prasidės šiomis dienomis. Laukiama įdo- 
mių klausimų svarstymo, ypač Briando Paneuropos 
projekto. Lenkų-lietuvių ginčas tur būt vėl bus 
atidėtas. 

Mažumų kongresas. Rugsėjo pradžioj įvy- 
ko Genevoj (Šveicarijoj) Europos tautinių mažumų 
kongresas. To kongreso nutarimai dar spaudoj ne- 
Kongrese dalyvauja Laik. Vil. L. K-to 
pirm. K. Stašys. 


Politikos supratimo raktas. 


Straipsnis diskusinis. 
Red. 


Prašau skaitytojų nesibaidyt neįdomia straip- 
snio antrašte: kalbėsiu apie dalykus, kurių žinojima- 
yra būtinas kiekvienam norinčiam suprast mūsų 
laikų politiką. Kalbėsiu apie dalykus daugelio bijo- 
rmus' kalbėt, kalbėsiu apie keikiamus bolševikus, ju 
nekeikdamas. 

Kaip bus su bolševikais?7—štai klausimas, kurs 
tryliktus jau metus visus rūpina: vyriausybes ir baž- 
nyčias, partijas ir atskirus asmenis. Darbo žmonėms 
ir kapitalistams nėra rūpesnio didesnio. Vieni vilties, 
kiti baimės pilni žiūri į Rusiją, klausdami: kada Ru- 
sijos gaisras užges? kada gaisras kitur persimes? 

Šiandien čia noriu įrodyt, kad Rusijos gaisras 
yra neužgesinamas. Tą jau daugelis supranta, tik bijo 
pasakyt. Lenkų „Vyzvolenie“ partijos laikraštis Ty- 
dzien, labai priešingas komunizmui, šitaip aiškina, 
kodėl -nežiunga bolševikų tvarka: 

Bolševikams lig šiol vienas dalykas tepavyko, 
bet už tat didis dalykas ir lig šiol jokios kitos val- 


Ne 15 


VILNIAUS ŽODIS 5 


džios neįstengtas: bolševikai įtikino gyventojus, jog 
visa kas Rusijoj daros, net sopuliai skaudžiausi ir 
skurdas baisiausis kilsta ne per išnaudojimą (kaip 
„buržujų valdomose šalyse!"); parodė žmonėms, kad 
iš jų vargo ir neturto netunka jokie ponai. Iš tokio 


tikėjimo daros tas, kad valdomieji tampa valdantie-- 


siems atlaidesni. Tas atlaidumas didėja jaučiant val- 
džios saviškumą (saviškiai žmonės, plikšai plikšus 
valdo...) Žmonių valdžia valdomuosius daug daugiau 
gali spaust, didesnių aukų ir pastangų reikalaut, 
negu svetima valdžia, arba kuri žmonių jaučiama 
kaipo svetima esanti. Jau valdytojų kalbos savišku- 
mas labai didina žmonių atlaidumą, o ką bekalbėt, 
kai valdytojai ir valdiniai ne. vien vienodu kalba lie- 
žuviu, bet ir vienodose gyvena sąlygose. Rusijoj 
vos 4000 bėra žmonių, kurių metinis uždarbis di- 
desnis per 12 tūk. rublių (6 tūk. dolerių), o prieš 
revoliuciją tokių turtingų buvo, rasit, kokie 4 miljo- 
nai. Rusijos miestai yra visiškai suproletarinti. Ru- 
sijos miestai dabar atrodo lygu Europos miestų 
priemiesčiai, kai fabrikai paleidžia darbininkus į gat- 
vę: visi menkai apsidarę (bet visi lygiai), menkai 
pavalgę (bet visi vienodai menkai, išskyrus pačias 
valdžios viršūnes). Užsienio- diplomatai pasakoja, 
kad poniškai apsidarius esą drovu pasirodyt Maskvos 
gatvėj... 

O tokios proletariškos išvaizdos esanti ir visa 
valdžia, ne tik iš paviršiaus, bet ir tikrumoj. Rusų 
valdžia yra žmonėms saviška ne vien dėlto. kad 
Stalinas dėvi prastais rūbais ar ilgais aulais, (juk ir 
Lenkų ministeris prezidentas Vitos buvo be kakla- 
ryšio!) bet valdžia dėlto saviška, kad jai rūpi prole- 
tarišką valdžios pobūdį sutvirtint ir išplėst. Gana 
bus pasakius, jog pusė direktorių yra darbininkai 
nuo varštoto (tokie naujieji vadinas raudonaisiais 
direktoriais, atskirimui nuo senųjų baltarankių). Net 
į diplomatiją įterpiami darbininkai. Nekalbame čia, 
ar tiems raudoniesiems direktoriams sekasi fabrikai 
valdyt; valstybės ūkiui, rasit, jie pakenkia, bet bol- 
ševikų politikai neabejojamai jie naudingi: tas ap- 
šviestų darbininkų kišimas į aukščiausias vietas su- 
stiprina žmonėse valdžios saviškumo jausmą, žmo- 
nės pamato, kad valdžia ir valdiniai yra iš to paties 
molio, o „toks pajautimas yra kiekvienos valdžios 
stiprumo pagrindas, Bolševikų valdžia gali klaidų 
daugybę pridaryt, žmonės dėl to jos nenuvers, nes 
išmano, jog nuverstųjų saviškių vietą užimtų sveti- 
mi. Žiūrėdami to saviškumo pajautimo, mes nerasi- 
me pasauly tvirtesnės valdžios už bolševikų — šitaip 
baigia Tydzień, buvusio lenkų ministerio Tuguto sa- 
vaitraštis. 

Vadinas, kad ir kokios nelaimės, nepadarys 
Tarybų valdžiai galo dėlto, kad,tai yra Tarybų val- 
džia. Rusijoj yra apie 77 tūk. tarybų (kiekviename 
kaime, fabrike). Vadinas, visi kaimų ir fabrikų dar- 
bo žmonės (buvusius ponus ir popus išskyrus) ren- 
kasi Kuo dažniausiai ir. komunistų agitatorių vado- 
vaujami tvarko (teisingiau sakant, mokosi tvarkyt) 
fabriką, kaimą, miestą. Negana, kad visi tų tarybų 
įgaliotiniai yra rinktiniai, bet dar kiekvienu laiku yra 
atšauktini; Rusijoj ne taip, kaip kitur, kur žmonių 
atstovai ir valsčiaus tarybų nariai esti išrenkami 
3—5 metams; Rusijoj nepatikusį įgaliotinį rinkikai 
gali visados atšaukt ir kitą išrinkt. Tokiai tvarkai 
esant, rusams atrodo, kad jie yra visagaliai, nors 
visagaliais tėra komunistų partijos agitatoriai, kurie 
štai jau 13 metai, moka (duonos pritrūkus) žodžiais, 


pažadais minias tenkint: pilvus susiveržę rusų dar- 
bininkai per 13 metų įstengė netik savo ponus nu- 
kelnėt, bet ir darbininkus tiek patenkint, kad ir 
svetur daug atsirado tokios tarybiškos santvarkos 
šalininkų. 

Jei negalima rusų minioms atimt saviškumo 
pajautimą jų tarybiškos valdžios, tai tuščios bus pa- 
stangos bolševikų valdžią nuverst. 

N. K. 


KORESPONDENCIJOS. 


Pašaminė, Kaltinėnų vaisč. Jau daugu- 
ma buvusių sodžiaus gyventojų išsiskirstė viensė- 
džiais. Iš šalies žiūrint atrodo, kad kiekvienas ūki- 
ninkas dabar darbštesnis ir linksmesnis. Mat, einant 
į naują gyvenimą yra ir naujo ūpo, o geresnio ry- 
tojaus viltis skatina imtis darbo visomis keturiomis. 
Pagalios ir pačių kasdieninių sąlygų pagerėjimas 
veikia į žmogaus savyjautą. Su pakrypusiomis so- 
džiaus pirkelėmis (kai kur net dūminėmis) teko 
atsisveikinti visiems amžiams. O viensėdžiuose jau 
sparčiai statoma plačios, erdvios trobos, su priean- 
giais („gonkais", kaip pas mus vadina), šen ten tai- 
soma virtuvinės plitos, grindžiama medinės grindys, 
žodžiu—žengiam pirmyn. O tai ir ūpą kelia. 

Tik vienas vargas mus šiemet ištiko. Bekrutė- 
dami apie trobėsių nešiojimą į viensėdžius, žmonės 
negalėjo laiku nušienauti pievų ir atidėjo tą darbą 
po rugiapiūtei. Tuo tarpu užėjo didelės liūtys ir pa- 
tvindė daugelį dar nepiautų pievų. Vietomis ir ru- 
giams negalima bus priruošti dirvos, nes laukai pa- 
skendo vandeny, o kai kur taip plūdurioja ir bul- 
vės. Žmonės dejuoja, bado prisivengdhmi: | Tokių 
lietų mūsų apylinkė jau senai nėra mačiusi. 

A: Ūkininkas. 

Zabarnykai, Braslavės apskr. Sodžius 1susi- 
skirstė į kolonijas ir ūkininkų materialinė padėtis 
dabar daug geresnė. Kai kurie netgi neturi kur vežti 
vasarojaus del stokos vietos kluonuose. 

Tautybės atžvilgiu visi lietuviai, bet susiprati- 
mas imenkokai stovi. Įsisteigęs 1927 metais šv. Ka- 
zimiero Draugijos skyrius apsnūdęs, skaitykla visai 
neveikia. Iki šiol nepadaryta nei vieno visuotino su- 
sirinkimo ir skyriaus valdybos nariai pamiršo jau- 
berods savo titulus ir jiems pavestas pareigas. 

1924 m. įsteigta „Ryto“ I. mokykla gyvuoja iki 
šios dienos. Dabar ją lanko virš 30 vaikų. Kas pažy- 
mėtina — mokyklon eina sugudėjusio Brazdeliškės 
sodžiaus vaikai, nors į lenkišką mykyklą jiems arčiau. 

Gaila, kad „Kultūros“ draugija nepasirūpina 
čia įsisteigti skyriaus. Negi lauksime, kol šv. Kazi- 
mieras susimanys veikti. O laikas bėga; jaunimą 
gundo degtinė, kortos. Ir miestelio „Kolo młodzieży” 
vilioja lietuvius visokiais pažadais. 

Užtat L. Ūkio Draugijos ratelio veikimas pa- 
girtinas; dažnai daro susirinkimus, išrašo vagonais 
mineralines trąšas, sėklas. Žodžių — dirba. Pernai 
buvo užvesti trys bandymo laukeliai: rugių, kviečiu 
ir pievų, šiemet —2 pašarinių burokų ir vienas mor- 
kvų. Laukeliai davė gerų rezultatų, tik morkvų ne- 
pavykęs, bet, rodos, del menkos priežiūros. 

Labai gaila, kad L. Ūkio draugija neišgali daž- 
niau atsiųsti pas mus ūkio srities instruktorių su 
paskaitomis ir nurodymais. Ypač dabar, pradedant 

ūkį naujais pamatais (kolonijose), svarbu išmokti ir 
naujai ūkininkauti. Ir jeigu Vilniaus ponai vietoj 
„kinų“, kur rodo šv. Juozapą ir kitų šventų gyve- 
nimus, siųstų mums į sodžių ūkininkystės mokyto- 
jų — naudingiau būtų. Svarbu ekonominiai sustiprėti, 
tada dvasiniai stiprėsime savaimi. O apie šv. -Juo- 
zapą mes ir iš pamokslų sužinom ir maldaknygėse 
pasiskaitom. Klausiukas. 


N. LIETUVA. 


Vytauto Didžiojo šventė. Kaip žinoma, 
šie 1930 metai Lietuvos yra pašvęsti Vytauto Di- 
džiojo atminimui. Išlydėtas iš Kauno liepos mėn. 
Vytauto Didžiojo paveikslas jau baigia savo kelionę. 
Dabar visa Lietuva ruošiasi iškilmingai švęsti rugsėjo 
mėn. 8 dieną. Tą dieną numatomi dideli paradai, 
Vytauto vėliavos pakėlimas, paskaitos, akadėmijos 
ir eilė kultūrinių pramogų. Iškilmių programai aptarti 
Vytauto Didžiojo Komitetas rugsėjo 2 d. buvo su- 
kvietęs visų organizacijų ir tautinių mažumų at- 
stovus. F 

Atentatas. S. m. rugpiūčio mėn. 19 dieną 
Kaune įvyko pasikesinimas nužudyti kriminalinės 
policijos direktorių plk. Rusteiką. Du studentu J. 
Vaitkevičius ir A. Pupaleikis pasikvietė p. Rusteiką 
„Kontinento" viešbutin neva svarbių konfidencinių 
žinių papasakoti ir ten, surišę, padarė jam 5 žaizdas 
virtuviniu peiliu. Bebėgančius iš žudynių atentatinin- 
kus, policija suėmė. Pakeliui Vaitkevičius revolverio 
šūviu sužeidė besivejantį paskui žydą Kravėcą. Tar- 
dymas susekė, kad puolikai pavartoję peilius norė- 
dami išvengti triukšmo, kurį sukeltų šaudymas. Są- 
ryšy su atentātu suimta Kaune ir provincijoj apie 
20 žmonių, „Geležinio Vilko" narių ir simpatikų, 
o prof. Voldemaro tremimo vietoje, Plateliuose, su- 
stiprinta tapo sargyba. Laikraščių pranešimu plk. Ru- 
steikos sveikata jau gerėjanti. 

Derybos su latviais. Nuo rugpiūčio mė- 
nesio vidurio Kaune Lietuvos ir Latvijos delegaci- 
jos veda derybas del prekybinės sutarties sudary- 
mo. Iki šiol šitų dviejų valstybių prekybiniai santy- 
kiai buvo tvarkomi remiantis provizorine sutartim, 
sudaryta dar 1921 metais. Svarbiausias derybų tik- 
slas esąs nustatyti gaminių rūšys, kuriomis beside- 
rančios pusės viena su kita prekiausiančios, suma- 
žinti muitai, panaikinti vizos ir kt. Kaune ir Rygoj 
tikima sekminga derybų pabaiga. 

Seniausias lietuviškas raštas. Vienos 
Kauno bažnyčios pastogėj, besirausiant suverstuose 
senuose dokumentuose ir knygose, atrastas tapo se- 
niausias (XVI amž.) lietuvių raštas—vyskupo Gie- 
draičio testamentas. Rankraščio keturi puslapiai. 

Pralotas Olšauskas gailisi. Pr. Olš. pa- 
siuntė Valstybės prezidentui jau antrą prašymą pasi- 
gailėti, kuriame pasižada toliau dorai gyventi. Ma- 
tyt, tuo pačiu prisipažįsta iki šiol nedorai gyvenęs. 

Katalikų Koperatyvų Centro likvidacija, 
prasidėjusi dar 1928 m., galutinai šiomis dienomis 
priėjo galą. Labai nukentėjo visi, kurie Kat. K. C. 
buvo paskolinę pinigų, nes konkurso komisija nej- 
stengė daugiau, negu po 50'/0 jiems priklausančių 
sumų iš bankrotų išveržti. Likusieji pinigai nuėjo 
matyt visokioms krikščionių demokratų organizacijų 
subsidijoms ir ateitininkų stipendijoms, kuo Kat. 
Kop. Centras ypač buvo duosnus. Darant knygų re- 

viziją susekta įvairių klastų ir kombinacijų, todėl 
tikimasi, kad likvidacijos epilogas ` pereisiąs į Apy- 
gardos teismą. $ 

Birutės diena. Siu metų rugpiūčio mėn. 15 
diena visoj Lietuvoj plačiai buvo minima, kaipo ku- 


' nigaikštienės Birutės diena. 


Revizitas. Nesenai trys Lietuvos lėktuvai 
buvo nuskridę.Maskvon S. S. S. R. laivyno revizi- 
tuoti. Lietuvos lakūnai iškilmingai priimami viešėjo 
ten keletą dienų. 

Lietuvos sociaidemokratų nusistaty- 
mas Vilniaus klausimu. Sąryšy su nesenai pa- 
skelbtu „Robotnik'o" redaktoriaus Niedziaikowski'o 
pasikalbėjimu Vilniaus klausimu su čekų laikraščio 
„Lidowe Nowiny“ bendradarbiu, liet. socialdemokra- 
tų organas („Socialdemokratas“) rašo: 

„P. Niedzialkowski P. P.S. vardu pareiškė, kad 


"socialistai Vilniaus klausimą laiką išspręstu, Lietuva 


galinti remtis tiktai istorijos argumentais, bet etno- 
grafišku atžvilgiu Vilniui neturinti jokių teisių. Ta 
proga „Lietuvos Aidas" mus klausia, kokios palieka 
viltys laisvu noru susitarti su Lenkijos demokratija. 

Neatsakome už tikslų Niedzialkowski'o minties 
pakartojimą. Jeigu gi jis taip suformulavo P. P. S. 
nusistatymą Vilniaus klausimu, randame reikalinga 
priminti jam ir lietuvių visuomenei, kaip tas klausi- 
mas spręsta, šiaurės—rytų Europos valstybių socia- 
listinių partijų konferencijoj Berlyne, 1927 metų 17 
ir 18 gruodžio ir koks ten priimta nusistatymas. Ten 
dalyvavo pats Niedzialkowski's ir Diamand'as. Toj 
konferencijoj lietuvių socialdemokratų partijos atsto- 
vai griežtai pareiškė, kad dabartinę Vilniaus krašto 
padėtį laiką smurto aktu, Zeligovskio avantiuros pa- 
darytu, kad Vilniaus klausimą laiką neišspęstu, kad 
vienintelis būdas taikos keliu jis išspręsti—patiems 
Vilniaus krašto gyventojams duoti galimybės pasi- 
sakyti del savo valstybinio priklausymo visai laisvo 
apsisprendimo sąlygose. 

Klausimą diskutuojant konferencija priėmė re- 
zoliuciją, kurioj apie dabartinę Vilniaus krašto pa- 
dėtį pasakyta: „konferencija pritaria tautų apsispren- 
dimo teisei, kuri iki šiol nebuvo taikoma Vilniaus 
krašto atžvilgiu. Ta teisė yra vienintelė, kuria re- 
miantis sprendimas patenkintų visas, Vilniaus krašte 
gyvenančias tautybės". 

Tuo būdu Berlyno konferencija patvirtino, kad 
Vilniaus klausimas nėra išspręstas. Be P. P. S. at- 
stovu, konferencijoj dalyvavo aštuonių valstybių so- 
cialistinių partijų atstovai, pirmininkaujant socialisti- 
nio internacionalo atstovui Fridrikui Adleriui. Konfe- 
rencijos rezoliucijai pritarė ir P. P. S. atstovai. - 

Jei laikraščiai teisingai paduoda Niedzialkow- 
ski'o pasisakymą Vilniaus klausimu, tai jis turi la- 
bai blogą atmintį". (Versta iš „Kurjer Wilenski"). 

Turnyrai. Nesenai Kaune įvyko Pabaltijos 
valstybių: Lietuvos, Latvijos ir. Estijos futbolo - tur- 
nyras,. kurį laimėjo Lietuva; dabar kina tarptautinės 
teniso rungtynės. 


KRONIKA. 


Paminklas Vytautui Didžiajam. Kadangi 
Vilniaus kurija atsisakė leisti įmūryti Vytauto Di- 
džiojo sarkofagą Vilniaus bazilikoje (katedroje), L. Vy- 
tauto Didžiojo Komitetas nutarė pastatyti jam pamin- 
klą šv. Mikalojaus bažnyčioj. Tas reikalas pavesta 


3 asmenų komisijai, kurion įėjo: Dr. 
kun. prof. P. Kraujalis ir p. K. Stašys. 

Mokslo metų pradžia. Vidurinėse mokyk- 
lose mokslas prasidėjo rugsėjo 3 dieną. Vytauto 
Didžiojo gimnazijon įstojo daugiau 60 naujų moki- 
nių. Del didelio mokinių skaičiaus pirmos klasės 
būsiančios dvi: a ir b. Taippat ir aštunta klasė šie- 
met skaitlingesnė už pernykščią, nes joje virš 50 
moksleivių. 

Šį mėnesį sueina lygiai 15 metų nuo Vytauto 
Didžiojo gimnazijos įkurimo, kuri tuomet vadinosi: 
„J. Basanavičiaus, M. Biržiškos ir P. Gaidelionio 
Vilniaus Lietuvių Gimnazijos Kurso Pamokos.“ 

Plačiau apie mūsų švietimo reikalus parašysimė 
sekančiame numeryje. 

„Kultūros“ d-ro J. Basanavičiaus var- 
do pradedamoj mokykloj (Vilniaus g. Nr. 28 
b. 32) pamokos jau prasidėjo. Vaikų įsirašė dau- 
giau 20, bet sąrašas dar neuždarytas ir norintieji 
gali dar vaikų įrašyti. Mokyklos vėdėja p. P. Tamu- 
levičiūtė Kuratorijos jau patvirtinta, tikybą, kaip ir 
pernai, dėstys kun. N. Pakalka.’ 

Mums labai malonu, kad „Kultūros“ mokykla 
sekmingai pradeda mokslo metus. Toks žymus įra- 
šytų vaikų skaičius rodo, kad Vilniaus lietuviai tėvai 
vertina tą gerai vedamą pedagoginiu ir tautiniu 
atžvilgiu mokyklą ir blogos valios nerimtų žmonių 
skleidžiamomis paskalomis ir šmeižtais netiki. 

Svečias amerikietis. S.m. rugpiūčio m. 29 d. 
Vilniun atsilankė Kalifornijos Universiteto (Los Ange- 
los) profesorius p. Malbone Watson Graham su ponia. 

Šią vasarą jis lankėsi mokslo tikslais Suomijoj, 
Rusijoj, Estijoj, Latvijoj, N. Lietuvoj ir Lenkijoj, 
rinkdamas medžiagą savo paskaitų iliustracijai apie 
naujai susikūrusias bei atgimusias valstybes. 

Vilniuje jis apsilankė Lietuvių Poliklinikoj ir 
D-rės V. Alseikienės ūky. 

Profesorius ypač domėjosi etnografiniais ir kūl- 
tūriniais šio krašto reikalais ir yra parodęs lietu- 
viams didelio palankumo. 

Jungtuvės. Šiomis dienomis įvyksiančios 
liaud. mokytojų  p-lės Anastazijos Kvietinytės su 
p. Eidukoniu Povilu jungtuvės. Ta proga redakcija 
linki jaunavedžiams kloties jų naujam gyvenimę. 

D-ras A. Damaševičius Vilniuje. Zino- 
mas prieš karą Vilniaus lietuvių veikėjas, vienas 
darbininkų judėjimo vadų, D-ras Andrius Damaše- 
vičius nesenai buvo apsilankęs Vilniuje. Jo nuosa- 
vybėje yra namai Gimnazijos gatvėj Nr. 4, kur da- 
bar Lietuvių Mokslo Draugijos butas. 

Vargas su „opinija“. Daugeliui netvirtina- 
mų lietuvių liaudies mokytojų, nerandant uždarbio 
mieste, tenka gyventi sodžiuje. Kartais jiems  pasi- 
taiko paruošti privačiai ūkininkų vaikų gimnazijon. 
Tokiais atvejais visuomet uoli policija „pagauna“ 
b. mokytoją bemokinant ir surašo vieną kitą proto- 
kolą neva už slaptą mokytojavimą. Ir nežiūrint, kad 
vėliau teismas dažnai atmeta tokį policijos įskundi- 
mą ir kaltinamąjį išteisina, administracinės įstaigos 
skaito jau tokį asmenį suteršta opinija ir atsisako 
jam duoti „šwiadectwo moralnošci“ (moralumo pa- 
žymėjimas). O be to liudymo nei laikyti egzaminų, 
nei mokytojauti, nei stoti universitetan negalima 
(jei tarp mokymosi gimnazijoj ir universiteto buvo 
protarpių). Panašaus vargo turi dabar buvę V. D. 
gimnazijos mokiniai, A. Vidžiūnas ir K. Stacevičius, 
kurie ketina stoti Vilniaus universitetan. 


D. „Alseika, 

Miesto taryba. Nors Vilniaus m. tarybos 
kadencija jau pasibaigė, tačiau paskelbus rinkimus 
į Lenkijos Seimą ir Senatą tikimasi, kad tarybos 
darbuotė būsianti pratesta vieneriems metams. 

Karo, lengvatos amatininkams. Visiems 
amatų mokiniams karo tarnyba bus atidedama vie- 
neriems metams. Norintieji tomis lengvatomis pasi- 
naudoti, privalo duoti prašymą savo P. K. U., pridė- 
dami cėcho ar amatų rūmų (Izba rzemieślnicza) pa- 
žymėjimą. 

Dei p. Patapavičiūtės. „Lietuvos Žinių“ 
189 numery aptinkame žinutę („Lietuvaitė šalinasi 
lietuvių“), kur rašoma, kad Varšuvos konservatorijos 
mokinė, p. A. Patapavičiūtė ėmusi vengti lietuvių 
visuomenės. Sitoji žinutė tikrenybei neatatinka, o la- 
bai skriaudžia jauną mūsų dainininkę. Kiek mes iki 
šiol p, Patapavičiūtę pažįstam, ji netik neparodė 
kokio nors nepalankumo lietuviams, bet atvirkščiai— 
atvykdama Vilniun atostogų lankydavosi lietuvių šei- 
mynose ir dainavo privačiuose ir viešuose lietuvių 
koncertuose. 

Nauji studentai. Kiek teko patirti, dau- 
gelis šių metų V. D. gimnazijos abiturientų stoją 
Medicinos fakultetan. Be to nemažas skaičius būsiąs 
teologų, agronomų ir humanitarų. Neteko girdėti ką 
nors stojant farmacijon, vykstant politechnikon ar 
veterinarijon. Tos srities darbininkų šiam kraštui 
labai reikia. Beto šiemet kaž kaip vengiama teisių 
fakulteto. Mat, pernai teisėse profesoriai labai kirtę 
per egzaminus (pv. iš šimto laikančių — išlaikydavę 
be pataisų tik 13 — 14); tai atbaido naujus kandi- 
datus. Bet, kas blogiausia, nieks berods neketinąs 
vykti sodžiun mokytojauti. 


Nuvėsusios Naujienos. 


Pragyvenimo minimumas. Yra išrasta, jog 1 žmo- 
gui norint žmoniškai pragyvent, reik išleist kas mė- 
nuo 150 auksinų, (toks yra pragyvenimo minimumas). 
Iš 100 uždarbiaiūjančių Lenkijoj žmonių 82 uždirba 
mažiau per 150 auk. mėnesy. Tik 18 iš 100 piliečių 
yra sotūs ir apsidarę, o 5173 asmenys per daug už- 
dirba, nes po 1000 auks. mėnesy kiekvienas. 

Rytiečių tarmių tirt šią vasarą buvo atvažiavę 
į Vilniaus kraštą Dorpato universiteto docentas Aru- 
maa ir Leipcigo univ. profesorius Gerulis. Estų mok- 
slininkas 3 mėn. darbavos L. Mokslo Draugijos kny- 
gyne ir 3 savaites važinėjo po Vilniaus kraštą. 

Dvi operos iš Lietuvos būtovės pasirodė nese- 
niai lenkų knygynuose: Joteikos Zigmuntas Augu- 
stas ir Želenskio Konradas Valenrodas. 

Vyslos stebuklas. 1920 m. VIII. 15 mūšis ties 
Varšuva buvo išpranašautas Dievo tarnaitės Vandos 
Malczewskos, kuriai šv. Panelė pareiškusi, kad jos 
mirtąją dieną (15 VIII) jos užtarimu lenkai pergalėsią 
baisingą savo priešą — šitaip rašė 1929 m. Polska, 
Varšuvos Metropolijos kurijos organas. — Tas prana- 
šavimas per 50 metų stiprino dvasią lenkų katalikų, 
o galiausiai išsipildė -P. Marijos Dangaus ėmimo 
dieną 1920 m. Sitoks kunigų laikraščio filosofavi- 
mas labai nepatinka kitiems to mūšio didvyriams. 

Varšuvos generolų ginčas vis dar nebaigtas, 
vis dar nežinia, katras pergalėjo 1920 m. bolše- 
vikus: Sikorskis ar „Pilsudskis? Norint apeit Var- 
šuvą iš užpakalio (pro Plocką, Pultuską ir +Modli- 

ną), rusams reikėjo sumušt Sikorskio armiją, tuos 
kelius pastojusią. Raudonųjų vadas Tuchačevskis to 
nepajėgė padaryt, nors prieš 3!/> Sikorskio divizijas, 
turėjęs 2 kavalerijos ir 12 pėstininkų divizijų. Kai 
16 rugpiūčio Pilsudskis pradėjo kontrataką, jau ži- 
nota, kad rusams nepavyko užpakalinis Varšuvos 
apėjimas, o iš pryšakio Tuchačevskis rimtai kautis 
nenorėjęs. 

1920 m. pavasarį Prancūzija lenkams atsiuntė 
327 tūks. šautuvų, 2800 mitraljezų, 48 tūk. revolve- 
rių su 518 mil. šovinių, 1494 armotas su 10 mil. 
šovinių, 291 lėktuvą, 250 autų, 400 tūk. apsiaustų, 
655 tūk. pavilkinių, 540 tūk. kelnių, 780 tūk. porų, 
kitokių apdarų, 830 tūk. marškinių 226 tūk. antklo- 
džių, 292 tūk. maišų, 1.588.000 apatinių kelnių, 4500 
ratų. Pinigų paskolino Prancūzija Lenkams 1920 m.— 
400 mil. fr., 1921 m. vėl 400 mil., po to dar 600 mil. 
fr. (daviniai-iš D'Etchegoyen knygos Pologne... Po- 
logne!...) 

Kaip lenkint pakraščius? Apie tą rašo Ošwiata 
Polska, siūlydama tarp kitų priemonių šias: 1) pri- 
mest lotynų raidyną rusinams ir gudams, 2) moky- 
tojais skirt susivedusius asmenis, nes panos ma- 
žesnę darančios įtaką valstiečiams, 3) kunigams 
algas mokėt, kad nebeimtų iš žmonių už religinius pa- 
tarnavimus (lig šiol kunigai vikarai nė 100 zl. ne- 
gauną algos mėnesy), 4) ypatingai globot „okolicas", 
„plikbajorių" gyvenimas. 

Lenkai mus ramina. „Lietuviai užmiršta apie 
tą, kad nors Lenkijos naudai ir jos prestižo benefi- 
sui ir garbei yra praradę Kastiuškas, Reytanus, Trau- 
gutus, toliau Mickevičių, Sienkevičių,  Norvidą, 
Orzeškienę, Domeiką, Chodzką, Odyncą, Karlavičių, 
Moniušką ir t.t. tai šeip teip Vokiečių naudai Lietu- 
va prarado... Kantą, o Rusijos naudai ...Dostojevskį, 
abejų iš lietuvių šeimų besivedinančių — rašo lenkų 
publicistas Nowaczynski, bet iš to mums menkas 
nuraminimas. 

Netiesioginių mokesnių pajamos. Lenkijoj to- 
kios: nuo druskos 45 mil., taboko 390 mil., degtukų 
9 mil. spirito 418 miljonų, cukraus 84 miljonai ir 
nuo loterijų traukimo 11 mil. zlotų“ 


IVAIRIOS ŽINIOS. 


Patamsių galybė. Netoli Afrikos pakraščių, 
vakaruose, yra stebuklingai gražios Kanorėlių salos. 
ia nuolat viešpatauja šiltas, gražus neperkarštas 
oras ir amžinas pavasaris. Tai tikras žemės rojus. 
Taigi šitame rojuj, mieste Las Palmas (palmių mie- 
stas) įvyko prieš porą savaičių šiurpus atsitikimas. 
„Jau keli metai čia gyveno atvykęs nežinia iš kur 
. spiritistas, — žmogus, kurs tam tikru būdu, žinoma, 
už pinigus, neva susisiekdavęs su dvasių pasauliu. 
Daug net inteligentų, mokytų žmonių įtikėjo šituo 
apgaviku ir pradėjo mokytis pas jį susisiekti su dva- 
siomis. Vieno iš šitų mokinių sunkiai susirgo vaikas 
ir gydytojas rado pas jį šiltinę. Apakinti tėvai pir- 
"miausia kreipėsi pas spiritistą ir šis pasakė, esą 
vaikas vis tiek mirsiąs. Gydytojų nereikią, nes gy- 
dymas tik pasunkinsiąs jo dvasiai. Kvaili tėvai pa- 
klausė apgaviko, ir vaikas mirė kančiose, be gydy- 
tojo pagalbos. Vos tik palaidojo nelaimingi tėvai 


Už leidėją ir atsak. redaktorių Aleksandras Birinčikas. 


sūnų, kai spiritistas pasisiūlė susisiekti su jo dvasia; 
Per seansą (taip vadinami spiritistų apgavikiški vei- 
ksmai, per kuriuos jie neva susisiekią su dvasiomis) 
spiritistas pareiškė, esą mirusio vaiko dvasia ken- 
čianti baisius kentėjimus čyščiuje ir jam išgelbėti 
reikalinga, kad kas nors iš šeimynos mirtų už jį 
baisia mirtim. Kitaip vaiko dvasia besikankinsianti 
čyščiuje dar daug metų. Be to, šeimoj gyvenąs vel- 
nias, kurį irgi tik tokiu būdu esą galima išvyti. Ir 
šitiems prasimanymams visi šventai patikėjo. Ilgai 
tartasi, kam mirti, kad išgelbėti mirusio dvasią iš 
čyščiaus „ir pravyti velnią iš šeimos. Pagaliau vyre- 
snioji duktė sutiko mirti neva šeimos gerovei. Pir- 
ma visi ilgai meldėsi bažnyčioj ir išgėrė visą pa- 
švęstą vandenį prie durų. Sugrįžę namo tėvai, bro- 
liai, seserys ir keli tolesni dalyvavusieji visame da- 
lyke giminės, surišo nelaimingą mergaitę ir pradėjo 
basliais laužyti jai rankų ir kojų kaulus. Pajutę kaž- 
ką negero, kaimynai pranešė policijai. Įsilaužiusi na- 
muosna policija rado tik baisiai sudaužytą sutriu- 
škintais kaulais, išbadytomis akimis, ražančiais apsuk- 
tą mergaitės lavoną. Žmogžudžiai, atlikę savo baisų 
darbą, buvo vėl išėję bažnyčion melstis, kur visi bu- 
vo suimti ir padėti kalėjiman. Sučiuptas taipogi ir 
visų šitų nelaimių kaltininkas, apgavikas spiritistas. 
Visus juos laukia atatinkama bausmė. 

Šitoks atsitikimas visus sukrėtė šiurpu iN pa- 
rodė, kaip, nepaisant viso švietimosi, dar tamsūs yra 
žmonės. 


REDAKCIJOS PRANEŠIMAS. 


Laikinasis mūsų laikraščio redakcijos 
ir administracijos adresas: Wilno, Domi- 
nikafska 13, Ksiegarnia M. Szlapelisowej. 
Ten prašome kol kas siųsti laiškus ir pre- 
numeratą. 

